Pojačane mere bezbednosti u SAD
Bezbednosne službe ulažu pojačane napore u predupređenje mogućih terorističkih akcija uoči desete godišnjice terorističkih napada
Američke službe za održavanje reda pojačavaju mere bezbednosti na mestima koja bi mogla da budu terorisrtičke mete. U gradu Njujorku, policijski patrolni čamac sa detektorom za nuklearno oružje, nadgleda rečni saobraćaj i policajci kontrolišu donji deo Bruklinškog mosta. Iako nema nekih konkretnih pretnji, policija shvata ove patrole veoma ozbiljno. Mere bezbednosti su pojačane u trenutku kada nacija obeležava desetu godišnjicu terorističkih napada 11. septembra. Premda Sekretarijat za unutrašnju bezbednost kaže da nema konkretne dokaze zavere Al-kaide, pokojni vođa organizacije Osama bin Laden, navodno je hteo da pripadnici mreže u vreme godišnjice nalete manjim avionom na neki sportski događaj. Bred Garet je bivši agent za kontraterorizam Federalnog istražnog biroa. Novi vođa Al-kaide, Ajman al-Zavahiri, takođe se pojavio na nizu video snimaka, tražeći napade na američke ciljeve i apelujući na muslimane da podrže njegovu borbu. Frenk Silufo, direktor Instituta za politiku unutrašnje bezbednosti na Univerzitetu „Džordž Vašington“, kaže da bi filijale Al-kaide u Jemenu i Somaliji mogle da odigraju ulogu u napadu na američkom tlu. Eksperti za kontraterorizam kažu da se veruje da Al-kaida na Arabijskom poluostrvu stoji iza otkrivenih zavera za podmetanje bombi u američke avione. Otkako su te zavere otkrivene, bezbednost na aerodromima je pojačana. Džonatan Broder, urednik za vojnu i inostranu politiku u časopisu „Kongrešenal kvoterli“, kaže da obezbeđenje treba da se pojača i u vozovima. Ovih dana na nacionalnim transportnim čvorištima su uvedene dodatne policijske patrole. Saobraćajni sistemi su počeli da sprovode pretres putničkog prtljaga i policija kaže da je u vozove raspoređen veći broj policajaca u civilu. Analitičari kažu da dodatnu opasnost u Sjedinjenim Državama predstavljaju domaći teroristi koji su putem interneta postali još radikalniji. U protekoih deset godina otkriveno je najmanje 38 zavera domaćih terorista. Dva plana američkih državljana da postave bombe u gradu Njujorku, propala su u proteklih nekoliko godina i odgovorni su uhapšeni. Ali Broder kaže da je zemlja i dalje ranjiva. „ Drugi analitičari kontraterorizma kažu da je najbolji način zaštite Sjedinjenih Država, povećanje broja nivoa obezbeđenja i širenje obaveštajnog nadzora, ne bi li se teroristi sprečili pre nego što krenu u napad.